A verseny eredetileg július 2-án a dániai Koppenhágából indult volna és 25-én ért volna a párizsi célba. Ebben az esetben a Tour indulói lemaradtak volna július 24-én lebonyolításra kerülő mezőnyversenyről a tokiói olimpián. Ezért a verseny rajtját június 25-ra hozták előre. Ez az időpont Dániának nem volt megfelelő, mert június 28-án a labdarúgó-Európa-bajnokság egyik nyolcaddöntőjét rendezik Koppenhágában. Ezért az első három, dániai szakaszt törölték a versenyből. Egyúttal bejelentették, hogy 2022-ben Dániából indulhat a Tour. Augusztus 10-én nyilvánosságra hozták, hogy a verseny rajtja a franciaországi Brestben lesz. A városból 1952, 1974 és 2008 után negyedszer indulhat el a Tour de France.